Diari Oficial de la Generalitat Valenciana


Sumari del DOGV 9287, del 28-02-2022 (2022/1495)

Llista definitiva de persones admeses i excloses del procés de selecció per a cobrir tres places d'oficial o oficiala de segona.
--------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1495


Data del document
:   22-02-2022

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * concurs administratiu

Llista definitiva de persones admeses i excloses del procés de selecció per a cobrir tres places d'oficial o oficiala de segona. [2022/1495]  
Vist l'estat de tramitació de l'expedient administratiu relatiu al procés de selecció de tres places d'oficial de segona, dues d'obres i una de pintor, per concurs oposició, torn de promoció interna i torn lliure de l'Ajuntament de Xirivella. (2021/S019/0007).  
Vista la diligència realitzada pel Gabinet d'Informació, per mitjà de la qual comuniquen que en el termini establit i en relació amb la Resolució per la qual s'aprova la llista provisional d'admesos i exclosos de data 26 de gener del 2022, Diari Oficial de la Generalitat Valenciana número 9269, de data 2 de febrer del 2022, s'hi ha presentat l'al·legació següent:  
  
I. P. D., amb DNI \*\*\*3094\*\*, número registre 2022/002241.  
  
Vist l'escrit presentat per I. P. G., amb DNI: \*\*\*3094\*\*, per la qual cosa hem de pressuposar que hi ha hagut un error en el seu escrit, en correspondre el número de DNI a I. P. D., i ser interessat en el procés on realitza l'al·legació. Escrit per mitjà del qual presenta al·legació a la llista provisional d'admesos i exclosos de data 26 de gener del 2022, DOGV número 9269, de data 2 de febrer del 2022, en el qual consta com a exclòs el reclamant pel motiu següent:  
  
«falta marcar casella de reunir tots els requisits»  
  
Així mateix, en l'al·legació sol·licita que es dicte una resolució que l'admeta entre els sol·licitants a la plaça convocada, perquè reuneix els requisits establits normativament per a la participació en aquestes proves. Atés que considera que l'Ajuntament no pot establir com a requisit per a la presentació o accés a cap procés selectiu la titulació de valencià, ja que no és exigible legalment, i ho motiva en la jurisprudència que esmenta en el seu escrit d'al·legacions i en el fet que la Generalitat no demana aquest requisit que excedeix de la necessitat en el lloc de treball oferit d'oficial segona pintor, i no figura en la RPT com a requisit necessari, ni és necessari per a desenvolupar les seues funcions.  
  
Atés que les bases per les quals es regeix el citat procés selectiu preveuen la necessitat que es publiquen en els mitjans oportuns les decisions adoptades en el si d'aquest procediment.  
Atés que, mitjançant la Resolució número 374/2022, de la regidoria delegada en matèria de Recursos Humans, de data 17 de febrer de 2022, s'ha resolt sobre l'al·legació formulada, en el sentit que es detalla a continuació:  
  
Primer  
Que per mitjà de l'expedient número 140 de l'instrument d'ordenació de recursos humans d'aquesta administració, relativa a l'organització de l'Àrea d'Urbanisme, Infraestructures, Medi Ambient, Sanitat i Consum, expedient número (2021/S346/0004), es va publicar acord definitiu en Butlletí Oficial de la Província número 176, de data 10 de setembre de 2021, pàgina 77 de l'edicte, de l'esmentada modificació acordada pel Ple de la corporació, en sessió ordinària celebrada el dia 28 de juny de 2021 que va adoptar, entre altres:  
  
«Lloc número 89 b) denominació: oficial de 2n pintura  
Classificació: escala: administració especial. Subescala serveis especials, personal d'oficis,  
grup C, subgrup C2.  
Naturalesa: funcionarial, lloc no singularitzat.  
Nomenclàtor:  
Requisits:  
- Titulació: títol de graduat en ESO, amb una experiència acreditada en obres a l'interior, decoració i rehabilitació de 5 anys o títol de formació professional bàsica de la família edificació i obra civil. Tècnic en obres d'interior, decoració i rehabilitació.  
- Perfil lingüístic: A2-1  
- Coneixements mínims: no se n'exigeixen.»  
Hi consta, així mateix, la RPT modificada amb la nova valoració del lloc en concret, on en la columna PL (perfil lingüístic) torna a constar el nivell A2-1.  
Acord que ha esdevingut definitiu i al qual el reclamant no va realitzar cap al·legació; per consegüent, és absolutament fals que el perfil lingüístic d'aquest lloc de treball, objecte de la convocatòria realitzada per a ser cobert en propietat, no conste com a requisit en la RPT.  
  
Segon  
Els nivells i criteris del perfil lingüístic establits com a requisit en la nostra RPT van ser acordats inicialment en l'exercici 2005, i han patit diferents modificacions que han anat variant el nivell d'exigència fins a l'última modificació realitzada (LJE 8771, de 30.01.2020), que disposa:  
  
«Base tercera. Requisits dels i les aspirants.  
3.1. Per a poder participar en les proves que es convoquen, a més dels requisits addicionals que per a cada plaça es determinen en les bases específiques de cadascuna de les convocatòries, els aspirants hauran de reunir els requisits següents, entre altres:  
(..)»Els coneixements de valencià, quan siguen requisits indispensables per a participar en els processos selectius de proves dirigides a completar els efectius mínims de la corporació per a satisfer el dret constitucional dels ciutadans i ciutadanes a dirigir-se i rebre informació en valencià, seran acreditats per títols reconeguts oficialment de la JQCV o certificats equivalents reconeguts oficialment per les universitats o amb títols de grau o diplomatures o llicenciatures reconegudes oficialment com a equivalents o superiors, d'acord amb els perfils del catàleg de llocs de treball d'aquest ajuntament.  
  
3.5. Tots els requisits hauran de complir-se en l'últim dia de termini de presentació de sol·licituds i mantindre's durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió com a personal funcionari de carrera o laboral fix.»(..)  
  
Tercer  
Que la necessitat o no necessitat del perfil lingüístic acordat en cada lloc de treball de la RPT ve a conseqüència de l'informe tècnic realitzat per la cap de serveis de Normalització Lingüística, i que té relació amb el perfil que consta en els llocs de treball de l'Ajuntament, i s'ha de tindre en compte que dins del perfil acordat: A2-1, A2 es refereix al nivell, que en aquest cas concret correspon al Nivell Oral de valencià, i -1 es refereix als coneixements necessaris d'aquest nivell en relació amb les tasques assignades al lloc en qüestió, en aquest cas en concret:  
  
«Requerirà la comprensió de textos orals i escrits, en un nivell elemental; i nivell oral en les destreses expressió oral i expressió escrita. Competència comunicativa limitada d'expressió oral i sobretot de l'expressió escrita.  
Les tasques del lloc comporten que el titular del lloc de treball siga capaç de:  
- Entendre converses comunes de la vida quotidiana de caràcter formal o no formal, i textos orals sobre temes d'interés general, no especialitzats.  
- Llegir i entendre textos senzills, de caràcter formal o no formal, sobre temes d'interés general.  
- Parlar responent de forma espontània i adequada preguntes i comentaris sobre temes d'interés general i quotidià.  
- Escriure paraules del vocabulari bàsic».  
  
Quart  
Que les bases de la convocatòria, publicades en el BOP número 228, de data 25.11.2021, recullen exactament el perfil del lloc de treball acordat d'acord amb la modificació d'expedient de llocs de treball número 140, acordada per òrgan plenari i que ha esdevingut definitiva.  
  
Fonaments de dret:  
Decret 3/2017, pel qual s'aprova el Reglament de selecció, provisió de llocs de treball i mobilitat del personal de la Funció Pública Valenciana article 20, vigent des del dia 25 de gener de 2017, que disposa en l'apartat cinc (5):  
«El que s'estableix en els apartats anteriors no obsta a l'exigència, com a requisit consignat en les relacions de llocs de treball, d'iguals o superiors coneixements de valencià per a l'exercici de determinats llocs.»  
Article 62. 1 g) i 3 de la Llei 4/2021, de 16 d'abril, de la funció pública valenciana, que disposa, en relació amb els requisits d'accés:  
«Acreditar la competència lingüística en els coneixements de valencià que es determine reglamentàriament, respectant el principi de proporcionalitat i adequació entre el nivell d'exigència i les funcions corresponents.»  
«Només podran exigir-se altres requisits específics d'accés si guarden relació objectiva i proporcionada amb les funcions a assumir i les tasques a exercir i són establits d'una manera abstracta i general».  
  
Queda clar, en aquest supòsit en concret, que el perfil lingüístic exigit en aquest lloc de treball ve establit de manera abstracta i general, i respecta el principi de proporcionalitat i adequació entre el nivell d'exigència i les funcions que aquest lloc ha d'exercir, d'acord amb l'argumentació que consta en l'informe jurídic emés pel Servei de Recursos Humans de l'Ajuntament.  
A més a més, hem de considerar les sentències al·legades pel mateix declarant i les següents:  
Sentència número 966/07, procediment ordinari-001121/2005, del Tribunal Superior de la Comunitat Valenciana, Sala Contenciosa Administrativa, Secció 2, en la demanda realitzada de la qual pel sindicat CSI-CSIF, contra l'aprovació de la RPT de llocs de treball al maig de 2005 per la corporació local de Xirivella, manifesta:  
«A la vista del que s'hi ha ?exposat, i atesos els termes en què apareix plantejada la demanda, la Sala entén que la corporació local demandada ha respectat els principis de racionalitat i proporcionalitat en l'exigència del coneixement del valencià i en el nivell exigit en cada cas».  
  
Finalitza la sentència en la desestimació del recurs 1121/05, promogut pel sindicat esmentat enfront de la relació de llocs de treball de l'Ajuntament de Xirivella aprovada el mes de maig de 2005.  
Així mateix, hem de considerar la sentència 44/18, del Jutjat Contenciós Administratiu número 7 de València, procediment abreujat número 161/17, recurs promogut per un funcionari contra l'Ajuntament de Xirivella, la qual es fonamenta en la Llei 10/2010, de 9 de juliol, article 53: requisits generals de participació en els procediments selectius i, entre altres, i en l'apartat 4 ve reproduït en la Llei 4/2021, de 16 d'abril, de la funció pública valenciana, anteriorment referida apartat 3 de l'article 62, afegint a més l'apartat g en l'article 62.1, que garanteix amb major precisió la utilització de la llengua valenciana.  
  
Així mateix, es fonamenta en l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la Funció Pública Valenciana, apartat 5. I manifesta:  
  
«Que amb vista a la resolució de la qüestió debatuda, després de l'examen de les actuacions, inclosa la lectura de l'expedient administratiu, aquesta jutjadora considera que la demanda ha de ser desestimada, i això en virtut de les al·legacions contingudes en la resolució, tenint en compte que l'apartat 5 de l'article 20 del Decret transcrit permet que l'Administració establisca el coneixement del valencià en els termes que considere oportú i dins dels límits que establisca la Llei, com a requisit del lloc, la qual cosa ha de consignar-se en la RPT, que és el que ocorre en el supòsit ací jutjat; de manera que sent un requisit més, no pot ser obviat (com no podria ser-ho cap altre) per a accedir al lloc, per això les bases resulten conformes a la normativa d'aplicació. Per això la demanda no pot prosperar..//»  
  
Per tot això, es fa públic que mitjançant la Resolució de la regidoria delegada en matèria de Recursos Humans número 374/2022, de data 17 de febrer de 2022, s'ha resolt el següent, que en extracte diu:  
  
  
Primer  
Desestimar l'al·legació presentada per I. P. D., amb DNI \*\*\*3094\*\*, sobre la base de l'argumentació que hi ha en la mateixa resolució.  
  
Segon  
Elevar la llista provisional acordada per la Resolució número 0162/2022, de data 25 de gener (DOGV 9269, de 02.02.2022) a definitiva, la qual es podrà consultar en l'enllaç següent, (https://www.xirivella.es/es/ayuntamiento/ofertas-de-trabajo-rrhh/procesos-de-seleccion-2/concurso-oposicion-oficial-segunda-de-obras-y-oposicion-de-pintura/), i queda exclòs del procés per torn lliure I. P. D., amb DNI \*\*\*3094\*\*, segons les dades que consten en l'expedient administratiu, perquè no ha esmenat la instància en el termini establit.  
  
Cosa que es fa pública, i es fa saber que contra la citada resolució de la regidoria delegada en matèria de Recursos Humans número 374/2022, de data 17 de febrer de 2022, que posa fi a la via administrativa, podrà interposar-se, potestativament, i de conformitat amb el que disposen els articles 123 i 124 de la Llei 39/2015, d'1 d'octubre, Llei de procediment administratiu comú de les administracions públiques, recurs de reposició, en el termini d'un mes comptador des de l'endemà a la publicació del present edicte, davant de l'òrgan que va dictar l'acord o, si no n'hi ha, interposar recurs contenciós administratiu, en el termini de 2 mesos comptadors des de l'endemà a la present publicació, davant dels jutjats contenciosos administratius, segons el que disposa el número 1r de l'article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar qualsevol altre que crega convenient.  
  
Xirivella, 22 de febrer de 2022.- El regidor delegat de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.